CELEX: C2006/294/32
Language: sk
Date: 2006-12-02 00:00:00
Title: Vec C-93/05: Uznesenie Súdneho dvora (šiesta komora) z  13. júla 2006 (návrh na začatie prejudiciálneho konania, ktorý podal Korsholms tingsrätt – Fínsko) – Teemu Hakala/Oy L. Simons Transport Ab (Článok 104 ods. 3 druhého pododseku rokovacieho poriadku — Otázka, na ktorú odpoveď nevyvoláva žiadne pochybnosti — Nariadenie (EHS) č. 3820/85 — Zosúlaďovanie niektorých právnych predpisov v sociálnej oblasti, ktoré sa týkajú cestnej dopravy — Odmeňovanie zárobkovo činných vodičov v závislosti od ubehnutých vzdialeností — Zákaz takéhoto systému odmeňovania okrem prípadov, kedy sa neohrozí bezpečnosť na cestách)

2.12.2006   
            
            
               SK
            
            
               Úradný vestník Európskej únie
            
            
               C 294/19
            
         Uznesenie Súdneho dvora (šiesta komora) z 13. júla 2006 (návrh na začatie prejudiciálneho konania, ktorý podal Korsholms tingsrätt – Fínsko) – Teemu Hakala/Oy L. Simons Transport Ab
   (Vec C-93/05) (1)
   
   (Článok 104 ods. 3 druhého pododseku rokovacieho poriadku - Otázka, na ktorú odpoveď nevyvoláva žiadne pochybnosti - Nariadenie (EHS) č. 3820/85 - Zosúlaďovanie niektorých právnych predpisov v sociálnej oblasti, ktoré sa týkajú cestnej dopravy - Odmeňovanie zárobkovo činných vodičov v závislosti od ubehnutých vzdialeností - Zákaz takéhoto systému odmeňovania okrem prípadov, kedy sa neohrozí bezpečnosť na cestách)
   (2006/C 294/32)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Korsholms tingsrätt
   Účastníci konania
   
      Žalobca: Teemu Hakala
   
      Žalovaný: Oy L. Simons Transport Ab
   Predmet veci
   Návrh na začatie prejudiciálneho konania – Korsholms tingsrätt – Výklad článku 10 nariadenia Rady (EHS) č. 3820/85 z 20. decembra 1985 o zosúlaďovaní niektorých právnych predpisov v sociálnej oblasti, ktoré sa týkajú cestnej dopravy (Ú. v. ES L 370, s. 1; Mim. vyd. 05/001, s. 319) – Odmeňovanie zárobkovo činných vodičov v závislosti od ubehnutých vzdialeností
   Výrok uznesenia
   Systém odmeňovania založený na ubehnutých vzdialenostiach je v rozpore s článkom 10 nariadenia Rady (EHS) č. 3820/85 z 20. decembra 1985 o zosúlaďovaní niektorých právnych predpisov v sociálnej oblasti, ktoré sa týkajú cestnej dopravy, okrem prípadov, kedy taký systém nemôže ohroziť bezpečnosť na cestách. Je na vnútroštátnom súde, aby preskúmal, či vzhľadom na všetky okolnosti prípadu vo veci samej, ide o taký prípad.
   
      (1)  Ú. v. EÚ C 143, 11.6.2005.